Üldises plaanis on inimesed Tais väga sõbralikud ning  puudub jäme pealetükkivus, mis oli väga iseloomulik Filipiinidele ja Indoneesiale. Samas, kui kodutöö tegemata ja mõelda ei viitsi, saab Tais samamoodi pügada nagu igal pool mujal maailmas. Teisalt, mis seal salata, alati ei aita ka kodutöö ning tuleb leppida sellega, mis parajasti pakutakse pääsemaks punktist A punkti B, kuna alternatiivsed variandid lihtsalt puuduvad. Hea näide on Phuketi sadam, millest vaja saada lennujaama. Tavalistel linnaliinitaksodel sinna üldjuhul asja ei ole, mis tähendab, et sul on  ongi valida ainult ja ainult laevakompanii transpordi vahel, mis Tai kontekstis on üsna kallis lõbu.